LidanRubinov/Halacha-QA huggingface dataset:
שאלה: פרסומות באתר אינטרנט - גוגל אדסנס: ב"ה אני בעל אתר אינטרנט. ישנו שירות מאוד מקובל באינטרנט של חברת גוגל, הנקרא גוגל אדסנס. בו אני משתמש באתר שלי. השירות מאפשר לבעלי אתרים לשים פרסומות באתר שלהם ולהרוויח כסף לפי כמות הלחיצות בפרסומות. הפרסומות שמופיעות באתר הם לא לפי בחירת בעל האתר, אלא על פי בחירת המערכת האוטומטית שמתאימה את הפרסומות מתוך מאגר ענקי של פרסומות. (המערכת שלהם בעצם מתווכת בין אתרים לבין פרסומות) לפי החוקים של השירות אסור למפרסמים לפרסם אתרים או פרסומות עם תוכן פורנוגרפי. תוכן מסוג זה לא מוצג ולא יוצג וגם השירות לא יקשר לאתרים כאלה. הבעיה היא: לעיתים מופיעות פירסומות שמובילות לאתרים בהם ישנם לפעמים תמונות לא צנועות (לדוגמא מישהי עם מכנסים וחולצה קצרה וכו ). ישנה גם בעיה שלעיתים הפרסומות עצמם (במידה והם פרסומות בתמונה) יש תמונות לא כל כך צנועות, אבל אם זה בעיה אז אפשר להתגבר על זה, כי יש אפשרות להגביל ולהשים רק פרסומות בטקסט. (ישנם 3 סוגי פרסומות, טקסט, תמונה ופלאש). כך שהבעיה שתשאר היא שלעיתים הפרסומות מובילות לאתרים בעיתיים. אם בעל האתר נפגש בפרסומות שלא מתאימות לו, ישנה אפשרות לחסום את הפרסומות הספיציפיות והפרסומות שנחסמו ידנית לא יוצגו יותר אצל בעל האתר. אין אפשרות לעבור ולסנן את כל הפרסומות, מכיוון שכל פעם זה מביא פרסומות אחרות. ישנם מספר פרסומות (לא כולם) שחוזרות על עצמם, כי השירות לפעמים (לא תמיד) בעצם מתאים את הפרסומות לפי נושא האתר. מה שמאפשר יותר בקרה וסינון. בכל מקרה תמיד יהיו פרסומות חדשות. אני בתהליכי חזרה בתשובה, ואני משתמש במערכת הזאת באתר שלי וממה בעצם הרווחים שלי מהאתר. לא מצאתי תחליף מתאים לשירות שלהם. 1. האם השימוש בשירות כזה הוא מותר? לדעתי הצד להתיר הוא זה כמו שאני לדוגמא מפנה בן אדם לחנות מסויימת (לדוגמא סופר שכונתי בשכונה לא דתית), הרי ברור שהוא יפגש שם עם כל מני דמויות ובכל זאת מותר להפנות אותו. האם יש דמיון? 2. האם השימוש מותר לכתחילה או בדיעבד? 3. מספר המודעות הלא צנועות המפורסמות משתנה מאתר לאתר. יכול להיות שלדוגמא באתר בנושא מסויים רוב הפרסומות יהיו ר ורק מעט לא צנועות, ובאתר אחר בנושא אחר יהיו רוב פרסומות לא צנועות. האם זה משנה את ההלכה? 4. במידה ומותר להשתמש, האם זה מחייב אותי לבדוק כל פרסומת שאני נתקל בה לאיזה אתר היא מבילה בשביל לדעת אם לחסום או לא? או לפחות כל פרסומת חשודה? מראש! מראש
תשובה: : מצד עיקר הדין נראה שמותר. אולם ראוי לכתחילה לסנן עד כמה שאפשר.
שאלה: סידור נהרס בשגגה : כיבסתי את התיק שלי ושכחתי להוציא את הסידור מתוכו. כשפתחתי את מכונת הכביסה, ראיתי את הסידור פשוט הרוס וסחוט מים! יש איזה 5 דפים שנתלשו והכל נשאל מחובר, אבל רטוב (שום מילה לא נמחקה או נמרחה). האם זאת עבירה חמורה? ה כועס עליי? זה באמת לא היה בכוונה. מה עליי לעשות?
תשובה: : עבירה בשוגג אסורה אולם עיקרה נוגעת לכך שהיא עלולה להביא את המזיד ושהיא נובעת מהתנהגות פושעת. כאן שאין לך כלל הנאה באיסור אין כאן פשיעה גדולה או חשש שתבוא לעבור על האיסור במזיד.
שאלה: אי עמידה בתנאים של שותפות בשכירות: לכבוד הרבנים, לפני כחצי שנה שכרתי מחסן עם שותף. שלמנו את הכסף עבור שנה מראש, כל אחד חצי מהסכום. הסכמנו בינינו, בע"פ, שלכל אחד יש זכות להשתמש בחצי משטח המחסן. תוך חודשיים הכניס השותף כמות של סחורה שחרגה ממה שהוסכם בינינו. לאחר כחודשיים נוספים הכניס כמות נוספת, גדולה במיוחד, מבלי לבקש את רשותי ומלא כשלושת רבעי משטח המחסן. בנוסף לכך, הוא גרם לאנדרלמוסיה ואי סדר שמקשים על עבודתי במחסן ומונעים ממני לסדר את הסחורה שלי. למרות בקשותי החוזרות ונשנות, הוא לא מפנה את החלק שאמור לשמש אותי וממשיך להביא סחורה. האם אני יכול לתבוע אותו מלבד הנזק הישיר, שנגרם לי עקב אי יכולת להשתמש בכל החלק שלי, גם על הנזק העקיף שנגרם לי עקב אי יכולת להביא למחסן סחורה שרציתי לאחסן בו וגם לא להשתמש כתוצאה מכך בחנות ממנה רציתי לפנות סחורה למחסן? כמו כן, האם יש גם אפשרות לתבוע פיצוי על עגמת נפש?
תשובה: הנך יכול לתבוע על הנזק הישיר שלך, כך גם ביחס לנזק העקיף שנגרם לך, ואם ייווכח לדיינים שנגרם לך עוול מלבד הנזק הישיר אפשרי שיטילו קנס ופיצויים מסוימים על שותפך. אמנם נראה שחבל שתתעסק בתביעות שהסיכוי לזכות בהם קטן, והטרחה ללכת לבית דין ולשכור עו"ד או טוענים רבניים בד"כ אינה כדאית. כדאי להתמקד בזכות הבסיסית שלך, או בדרך של הסכמה עם שותפך או בדרך של מיצוי בפועל של זכויותיך, על ידי פינוי של המקום שצריך לעמוד לשימושך. מניסיון, אם השותפות אינה עולה טוב, כדאי לפרק אותה בהקדם האפשרי. הרב מרדכי גרוס.
שאלה: אבן משכית בקרמיקה: האם איסור אבן משכית חל על קרמיקה?
תשובה: לענ"ד, לא.
שאלה: אור במקרר בשבת: בשבת האחרונה שכחנו לדאוג לכבות את האור במקרר. היו אצלנו הרבה אורחים ולא ידענו מה לעשות. רוב האורחים הם אמריקאים. אחד מהם (אמריקאי דתי) אמר שזה קרה להם בעבר ושהם פתרו זאת על ידי פתיחת המקרר בשבת. למירב ידיעתי, לכל היותר זה פתרון מתקבל בסגירת המקרר אך לא בפתיחתו. יחד עם זאת, אמרו לי מספר אנשים החשובים לי, שהם בטוחים שכך היא ההלכה במקרה שהרבה אנשים יסבלו בשבת (כאמור, היו לנו אורחים רבים) וכן, אוכל רב יזרק אם לא נפעל כך. לא היה לנו פתרון אחר, ופיתרון שהצעתי, לשים מגבת מעל לדלת, נדחה בטענה שהוא לא יעיל ושהאוכל הרב יתקלקל ויהרס בכל מקרה. בהנחה שאכן האוכל כולו יתקלקל ואין לנו פיתרון אחר להציל את האוכל ולהנות את האורחים, האם זה אכן פתרון הלכתי לפתוח את המקרר, כך שנפתח בו האור, בשינוי, בשבת? האם תוכל לפרט את השיקולים הערכיים בנוסף לאלו ההלכתיים שמאחורי תשובתך?
תשובה: : פתיחת המקרר בדרך שתגרום את הדלקת האור היא לא מעשה של גרמא, שהרי האור נדלק מיד. אין כאן מעשה של שינוי שהרי כך הדרך לפתוח ולהדליק את המקרר. יש מחלוקת האם פתיחת המקרר מוגרת כהדלקה בדרך של לא מתכוין. אולם גם כך יש כך איסור משום שהוי פסיק רישא. הפתרון ההלכתי כאן הוא או לקרוא לגוי  לסמוך על הדעות שהווי איסור דרבנן במיוחד עם הנורה היא לא נורה עם חוט להט. דרך אחרת היא להוציא את התקע מהחשמל מיד עם הפסקת פעולת המקרר ואז לנטרל את המנורה ואז מיד להחזיר את התקע לחשמל. כל הפעולות האלו לעשות אותם בשינוי ובמהירות. יש מקום גם להתיר על ידי ילד קטן כשמדובר על ילד שיהנה ממה שמוציאים מהמקרר. אלו הצדדים ההלכתיים. הצדדים הערכיים קשורים מחד לכך שבכל מקרה אי אפשר לעבור על איסור חילול שבת מהתורה. על איסור שהוא מדברי חכמים תלוי בתקנות חכמים. חכמים אסרו אמירה לגוי כדי שהשבת לא תהפך להיות כיום חול אם הגוי יעשה הכל ליהודי אולם במקום של הפסד מרובה ובמקרים חריגים אחרים אין כאן סתירה לקדושת השבת.
שאלה: לשון הרע הורג שלושה: לשון הרע הורג שלושה, המספרו והמקבלו והנאמר עליו. במעשה מרים, גלוי וידוע עונשה של מרים. העונש של אהרון לא צויין מפאת כבודו. אך היות שגם מי שמספרים עליו אמור להיענש, משה היה צריך להיענש גם, מה היה עונשו, אם ככה? איך אדם יכול להגן על עצמו כדי לא "להיהרג" בגלל אחרים שסיפרו או קיבלו עליו לשון הרע, בעוד שהוא עצמו אפילו לא יודע שמדברים עליו?
תשובה: : שאלה זו נכונה בנוגע לכל פגיעה באחר, כגון: רוצח אדם, מה יעשה הנרצח כדי לא להירצח. ותשובתנו שודאי האחריות הבחירית היא על מי שעושה את הפשע אולם כל מה שקורה לאדם גם אם הוא נפגע יש לכך גם חשבון נפרד שהפגיעה בו לא תפגע בצדק. האדם הנפגע בסופו של דבר ירויח מהפגיעה בו, אם לא בעולם הזה אזי בעולם הבא. בנוגע למי שמדברים עליו לשון הרע, ניתן לפעמים להטיל אחריות גם על מי שמדברים עליו. האור והטוב שיוצא מן האדם לא היה מספיק עוצמתי ליצור אקלים כזה שכלל לא יתחשק לדבר עליו לשון הרע.
שאלה: שמות החדשים העבריים והלועזיים: הרב ענה לשואל כדלקמן: "שמות החודשים הבבליים ניתן להשתמש משום שהעבודה זרה שהשתמשה בשמות אלו כבר לא נמצאת בעולם. לעומת זאת לגבי שמות החודשים הנוצריים, הדת הנוצרית חיה וקיימת ואין להזכיר את השמות שעליה בנויה הדת הנוצרית". אינני מבין את תשובתו של הרב. מחד גיסא, כסלו נזכר בתנ"ך, בעוד הדת הבבלית היתה חיה וקימת. יתר על כן, שמו של מרדכי היהודי מבוסס על שמו של אליל בבלי, וגם זאת בעוד הדת הבבלית היתה חיה וקימת. מאידך גיסא, בעוד הנצרות משתמשת בלוח הרומי לצרכיה, אין לשמות החדשים בלוח זה שום זיקה, כלל וכלל, לנצרות. שנים מהחדשים נקראים על שם שליטים רומאים, ארבעה חדשים נקראים על דרך מספרם הסידורי (על בסיס שנה המתחילה באביב), וכמה חדשים נקראים על שם אלילים רומאים, בדת הרומית אשר עברה ובטלה מן העולם. השאלה נשאלה בהמשך לשאלה "שמות החודשים כיום"
תשובה: : ח אמרו ששמות החודשים עלו עימם מבבל. כדי לזכור את היציאה מפרס ואת העליה לארץ קבעו שמות חודשים עם שמות פרסיים, שיזכירו את העליה מפרס. מכיון שהשמות נועדו להזכיר את הנס ונתנו למילים אלו משמעות חדשה, גם אם בפרס השתמשו בהם כע"ז, בתוככי ישראל החודשים האלו לא הזכירו כלל את הע"ז אלא היו מזכירים את הניסים שהיו בעלייתם לארץ.
שאלה: השבת אבידה של שרשרת זהב: נמצאה שרשרת זהב בעלת סימן ברחבת בית ספרינו, פרסמנו מודעה בבית הספר כמה שבועות ועדיין אף אחד לא ניגש לבקש זאת, מה הדין של השרשרת?
תשובה: בשאלתך ציינת שיש סימן בשרשת ובשל כך סביר שמאבדיו לא נתייאשו ממנו ולכן חל עליך חיוב להשיב את השרשרת, ממילא נכון עשיתם שהכרזתם עליה. אם יש בשרשרת משהו יחודי שקשה למצוא בחנויות, צריך לשמור עליו ואסור להשתמש בו, עד שיגיע זמן שהוא עלול לאבד מערכו (בגלל הזמן המרובה שעובר או אם הוא יצא מהאופנה הקיימת בשוק), למכור אותו, ולכתוב על דף שמור את פרטי המציאה ואת ערכה, אפשר להשתמש בכסף כל עוד יש סכום זהה בחשבון הבנק. אם אין בחפץ דבר יחודי, וניתן למצוא כדוגמתו בחנויות, יש דעות הסוברות שניתן לחכות זמן מה לאחר ההרכזה, ואם אין פניה מהמאבד, אפשר להעריך כמה שווה הכסף, לרשום את שוויו על דף שמור, ואפשר להשתמש בחפץ כאלו הוא שלכם, ואם יבוא המאבד יקח את כספו או את אבידתו לפי מה שירצה. ונראה שאפשר לסמוך עליהם. אפרט בקצרה את המקורות לדבר: הגמרא במסכת בבא מציעא דך כט אומרת שהמוצא תפילין יכול להשתמש בו ולשים את השווי שלו בצד, כיוון שאפשר למצוא בקלות תפילין אחרות לקניה, אנו מעריכים שדעת המאבד להרשות למוצא להשתמש בו, בתנאי שיחזיר למאבד את שוויו והוא יוכל לקנות אחרים. ישנם ראשונים שמהם משמע שהדבר נאמר דווקא ביחס לתפילין שכל עניינם למצווה, אך בחפצים שענינם הנאת האדם, הוא רוצה דווקא בחפץ שלו ואינו רוצה אחרים במקומם. (רמב"ם, ורא"ש). ויש מי שלמד בדעתם שדוקא בענין מצוה המאבד רוצה לזכות אחרים במצווה, (משמעות הש"ך). לעומתם, בנמו"י ובטור נשמע שהדין נכון בכל דבר שאפשר למצוא דוגמתו בשוק. באגרות משה פסק להקל, ובערוך השלחן הביא את שני הדעות ולכן נראה שהרוצה לסמוך על המקלים יכול. הרב מרדכי גרוס
שאלה: שמואל מול משה ואהרון: במדרש ח על "משה ואהרון בכהניו ושמואל בקראי שמו" כתוב ששמואל שקול למשה ואהרון ביחד. אבל הרי הקב"ה עצמו העיד על משה "נאמן הוא בכל ביתי", ו"וידבר ה אל משה פנים אל פנים כאשר ידבר איש אל רעהו" ו"אין נביא כמשה עוד". לכן כיצד ח אמרו ששמואל שקול למשה ואהרון ביחד?
תשובה: בעניין הנבואה ודאי לא היה ולא יהיה כמשה כמו שאומר הפסוק וכמו שמאריך הרמב"ם. בעניין צידקות או יכולת תפילה וכדומה אפשר להשתוות למשה. המדרש שאומר ששמואל שקול כמשה ואהרן מדבר במובן מסויים ולא בכל המובנים.
שאלה: להתחתן עם בן זוגי: אני לא נשואה ואני גרה אם הבן זוג שלי ויש לנו ילדה משותפת הבעיה שאנחנו לא נשואים זה בגלל ההורים שלו הם לא רוצים שני אתחתן איתו בגלל שבאתיופיה הם טוענים(שלא בצדק) שההורים שלי היו עבדים אותי ואת הבן זוג זה לא מעניין אותנו בכלל שנינו ילידי הארץ ולא גדלנו במסורת וחוקים של העדה המשפחה שלו אומרת שעם נתחתן הם לא יבאו לחתונה ואני באמת לא יודעת מה לעשות אני לא רוצה שהוא היה עצוב ביום הכי מאושר תעזרו לי? יש לי עוד בעיה דחוף לנו להתחתן בגלל שיש לנו ילדה ואסור לחיות באותו בית ללא חתונה אני רוצה שהיה לנו בבית ברכה וההורים שלי לוחצים עלינו להתחתן מה לעשות? דבר אחד ואחרון לילדה שלי קוראים שני אני רוצה לדעת אם השם הזה הוא טוב או שצריך להחליף? מצטערת על כל השאלות אבל אין לי למי לפנות מראש באמת
תשובה: : כדאי להתחתן כמה שיותר מהר. גם אם ההורים מתנגדים אין ברירה. עכשיו יתנגדו ולאחר זמן הם יתפייסו כדי להיות קשר עם הנכדים. השם שני שם טוב ולא צריך לשנות.
שאלה: שבירת מנורה בטעות: נכנסתי פעם למקלט של הבניין שלנו (שמלא בגרוטאות וחפצים של השכנים), ותוך כדי שאני הולך שמעתי רעש לא ברור מהצד, וכשהסתכלתי ראיתי מנורת לילה שבורה. אני לא יודע אם המנורה הייתה שבורה קודם ורק הזזתי אותה, או שאני שברתי אותה. האם במקרה כזה יש עליי חוב? ואם כן, האם ניתן לתת צדקה בשווי המנורה, ולומר שאם אני חייב לבעל המנורה, אז שהצדקה תהיה שייכת לו? או שיש פתרון אחר? מראש.
תשובה: כיוון שהדבר ספק אין עליך חיוב לשלם.
שאלה: לשלם על נזקים בדירה שכורה: כשגרנו בדירה שכורה השארנו חורים בקירות (מהמסמרים שתליתי תמונות) וגם קצת לכלוך על הקירות, שלכלכנו פה ושם בטעות, האם צריך לשלם על זה לבעל הדירה? והאם צריך לשלם לבעל הדירה על חלון האמבטיה שנסדק? (גם בטעות) מראש.
תשובה: אם בעל הדירה ראה ולא תבע כנראה הוא מחל אבל אם בעל הדירה לא מחל צריך לשלם שזה דורש השקעה ושיפוץ.
שאלה: שכחתי לשלם על נסיעה לאירוסין: מקובל אצלנו בישיבה, שאם יש וורט או אירוסין של בחור מחוץ לעיר, הבחור משלם על ההסעה כדי שהבחורים יגיעו אליו מהישיבה. ואחד הבחורים אוסף מכל בחור סכום של כמה שקלים, כדי לפחית מהחתן את עלות הנסיעה שאותה הוא צריך לממן. זה סיפור שהיה מזמן, ואני כבר לא זוכר באיזה בחור מדובר. הייתה נסיעה כזו, ואני לא זוכר האם שילמתי או לא (יכול להיות שבכלל לא ביקשו מהבחורים כסף באותה נסיעה). (אני בטוח שאם אני אשאל את הבחור (שאני לא יודע מי הוא) הוא ודאי ימחל לי על החוב ) האם בכל זאת יש עליי חוב מספק? ואם כן, האם ניתן לתת צדקה (בסכום שגובים על נסיעה בישיבה), ולומר שאם אני חייב, אז שהצדקה תהיה שייכת לבעל החוב? או שיש פתרון אחר? מראש.
תשובה: אם אינך זוכר אם שילמת אתה פטור. אין מניעה שתתן צדקה, אך אינך חייב מסיבה זו.
שאלה: שברתי כוס באולם אירועים: שברתי בטעות כוס באולם אירועים, האם עליי לשלם? מראש.
תשובה: נראה שעליך לשלם לבעל הכוס. אמנם כתב הרמ"א בשו"ע חושן משפט סימן שעח' ס"ג: "בחורים הרוכבים לקראת חתן וכלה והזיקו זה את זה ממון חבירו דרך שמחה ושחוק וכן בשאר דבר שמחה, הואיל ונהגו כן פטורים", מכל מקום, מבואר בדברי הרמ"א שכך היה המנהג וממילא היתה מעין הסכמה שלא לשלם על נזקים אלו. אך בימינו שאין מנהג כזה חובה לשלם על הנזק. הרב מיכאל יומטוביאן
שאלה: חיוב היצמדות לפסקי המשנה ברורה: הרב. אשמח אם הרב יוכל להבאיר לי את רמת החיוב להיצמד לפסקי המשנה ברורה. אני תלמיד ישיבה ואני לומד הלכה שבת בעיון רב ולא מעט אני נתקל באחרונים שפוסקים נגד המשנה ברורה ואין לי אומץ ללכת כמוהם כי הם חולקים על המשנה ברורה. אשמח לשמוע את דעת הרב בעניין. כמו כן אשמח אם הרב יוכל לענות לי על שאלה ספציפית בנושא דש: אני יודע שיש מחלוקת האם איסור דש הוא רק מתי שהפסולת מקיפה את האוכל או גם מתי שהיא מחוברת אליו. ולא מצאתי מה דעת המשנה ברורה בעניין. אשמח אם הרב יוכל לעזור לי גם בזה.
תשובה: צריכים לבדוק בכל מקרה מי החולקים ועל מי הם מסתמכים, ויברר עם רבו.
שאלה: פגם ביחוס ילדים שחזרו בתשובה: כבוד הרב כתב: "ומכל מקום לענין עצם הדין של הילד מסתמא דינו הוא כדין בן הנדה. שולד זה הינו פגום ואין משפחתו מיוחסת וראוי להרחיק מהם." האם כאשר הרווקה טובלת - אין חשש של בן הנדה? ומה דינם של בני משפחות חילוניות שחזרו בתשובה שאינן שומרות נדה בוודאות - האם גם עליהם נאמר "ולד זה הינו פגום ואין משפחתו מיוחסת וראוי להרחיק מהם"? השאלה נשאלה בהמשך לשאלה "ילד שנולד לרווקה"
תשובה: ברור הדבר שאם אשה נדה ספרה ז' נקיים כפי שצריך, קיימה את שאר פרטי ההלכה בהיטהרות של אשה נדה ולאחר מכן טבלה, אשה זו טהורה היא ואינה נידה וממילא ילדיה לא יהיו בגדר "בני הנידה". אלא שלאשה רווקה אין היתר ללכת לטבול במקווה אם אין הדבר במסגרת טבילה לצורך חתונה. ומעבר לזה נזכיר את מה שענינו בתשובה המקורית: "מציאות כזו בה גבר נשוי "יוצא" עם רווקה כדבריך, הינה מציאות שלילית ביותר הן מבחינה מוסרית והן מבחינת ערכיה הבסיסיים ביותר של תורתינו הקדושה שהרי לפי הנראה מהשאלה מדובר במקרה זה בבגידה של הגבר באשתו הנשואה ובשותפות לדבר לעבירה זו של הרווקה, שבוחרת לחיות חיים עם גבר שלא במסגרת נישואין.". ולענין שאלתך השניה - חשוב להדגיש שבני הנידה הינם יהודים כשרים לכל דבר וענין וחס ו להוציא עליהם לעז כלשהוא, אלא שבדברי ח מבואר שלבן הנידה ישנו פגם רוחני מסויים שאין לו כל קשר לעצם כשרות הולד. כמו כן מבואר בספרים שישנו תיקון לאותו פגם רוחני מסויים ע"י חיבור של אותו "בן הנידה" לתורה ולמצוותיה. הרב אברהם אחיה שוקרון
שאלה: הוכחה שיש נשמה!: הרב איך אפשר להוכיח לבנאדם שיש נשמה? הסברתי לו בנאדם שמת יש לו אוזניים,יש לו,ידיים,יש לו לב יש לו הכל מה חסר לו? הנשמה אני אומר לו. הוא אומר לי שהלב מפעיל את כל הגוף. אני מראה לו סייאנסים ומתים קלינים הוא אומר שזה חרטא והזיות של אנשים. האם יש איזה סרטון שאני אראה לו שיש הוכחות לנשמה והוכחות שהתורה מן השמיים?
תשובה: כל אחד יודע שיש לכל אדם אישיות רוחנית מיוחדת שהיא הנותנת לכל אחד את אופיו המיוחד וממנה הוא מקבל את החלטותיו בחיים לטוב או לרע, לאהבה או לשנאה וכדומה. זה לא קשור עם שרירי הלב והעורקים שהם פועלים פעולות מיכניות, וכאשר מת הלב או המח- אותה אישיות רוחנית לא מתה וזהו עניין הנשמה. אפשר להזכיר את פרויד המומחה העצום בתורת הפסיכואנליזה המקובלת ע"י כל הפסיכולוגים שאמר שהתת מודע שבאדם דומה לאוקיאנוס עצום שדעתו של האדם היא רק הקצה של המסיכה שעליה.
שאלה: בחירת שם לבן: אשמח לדעת האם אחד השמות הבאים בעייתי מבחינה הלכתית ומהי משמעות השמות: יפתח, אראל, יואב ואוהד.
תשובה: יואב ואהד ידועים כשמות טובים (יואב שמו של שר צבא ואהד נכד של יעקב אבינו). לעומתם, יפתח היה ידוע כעם הארץ שחייו היו אומללים. אראל לא ידוע כשם של אדם, אבל הוא כינוי למזבח במקדש.
שאלה: מעשרות מעבודות נקיון: ו על ההקשבה!! אני נערה שעובדת בנקיון בישוב שלי. רציתי לדעת האם אני צריכה לתת מעשרות מהכסף שאני מקבלת וכמה? (האם מעשרות זה באמת עשירית מהכסף?) ושמעתי שאם הכסף שאני מקבלת מוקצה למטרה מסויימת (למשל לשיעורי נהיגה) אז לא צריך לעשר, האם זה נכון? שוב
תשובה: מה ששמעת לא מדויק, רק אם נתנו לך במתנה כסף למטרה מסוימת יש בעיה לשנות מדעת הנותן אך כסף שאת מרוויחה ויש לך כדי צרכיך (אוכל בגדים וכדו') ראוי לתת ממנו מעשר.
שאלה: להחזיר עגלת קניות לחנות: לכבוד הרב ה והברכה. שאלתי נוגעת בגדר של השבת אבידה - האם כאשר אדם עובר ברחובה של עיר תוך כדי עיסוקיו או לתומו והוא רואה עגלות קניה של רשתות שיווק כמו "שופרסל" ומגה" וכיוצ"ב, שאנשים לקחו ולא החזירו לאחר שימוש ופעמים קורה שהעגלות עזובות באמצע הרחוב, יש לו לאדם חיוב הלכתי להשיב את העגלה לסניף הרשת הקרוב? ההגיון הפשוט אומר שכן אך מה אם מדובר בטירחה של המשיב או עיכוב בענייניו שלו וכן מה עם אחריות הסניף לשמור על רכושו ולא לאפשר ללקוחות להוציא עגלות ללא לקיחת פיקדון כלשהו? ו
תשובה: אם הסניף לא טורח לשמור על עגלותיו אין חייבים לטרוח ולהשיב לו. הדרך לקיום המצווה במקרה זה הוא לטלפן לחנות ולהודיע לה היכן מונחת העגלה.
שאלה: שהכול נהיה בדברו או בדברך: כשאומרים ברוך אתה ה אלוקינו מלך העולם אז בעצם הניסוח הוא אני פונה אליו ואני אומר את זה לו אישית "ברוך אתה". אם כן מדוע אומרים "שהכול נהיה בדברו" ולא "שהכול נהיה בדברך", הרי בדברו אומר הוא בדברו ולא אתה בדברו אלא אתה בדברך, אם כן מדוע?
תשובה: : בכל נוסח ברכה יש הרכבה ושילוב בין לשון נוכח, הנאמרת על ידי המילה אתה, לבין לשון נסתר, שנאמר על ידי הזכרת שם ה'. המשך הברכה שכתוב סמוך לאמירת השם נאמרת בלשון נסתר.
שאלה: מחדש בכל יום מעשה בראשית: אנו אומרים כל בוקר "מחדש בכל יום תמיד מעשה בראשית". אשמח לקבל הסבר למשפט זה, הרי אנו יודעים שאלוקים ברא את העולם וברא בו חוקי טבע (חוקי הפיזיקה) ולפי הבנתי ברגע שה ברא את העולם בצורה זו הוא נתן לו יכולת להתקיים כל יום מכוח הבריאה ולא הצריך בכל יום בריאה מחדש, אז מדוע אומרים שבכל רגע העולם תלוי באלוקים ושניה אחת בלעדיו הוא יחדל להתקיים?
תשובה: : בנוגע לשאלה זו יש עמדות שונות. עמדת הרמב"ן היא לא כפי שכתבת בדבריך. כך לשון הרמב"ן  שמות פרק י"ג פס' טז : "ומן הנסים הגדולים המפורסמים אדם מודה בנסים הנסתרים שהם יסוד התורה כלה, שאין לאדם חלק בתורת משה רבינו עד שנאמין בכל דברינו ומקרינו שכלם נסים אין בהם טבע ומנהגו של עולם, בין ברבים בין ביחיד, אלא אם יעשה המצות יצליחנו שכרו, ואם יעבור עליהם יכריתנו ענשו, הכל בגזרת עליון כאשר הזכרתי כבר (בראשית יז א, ולעיל ו ב) ויתפרסמו הנסים הנסתרים בענין הרבים כאשר יבא ביעודי התורה בענין הברכות והקללות, כמו שאמר הכתוב (דברים כט יג כד) ואמרו כל הגוים על מה עשה ה' ככה לארץ הזאת, ואמרו על אשר עזבו את ברית ה' אלהי אבותם, שיתפרסם הדבר לכל האומות שהוא מאת ה' בעונשם ואמר בקיום וראו כל עמי הארץ כי שם ה' נקרא עליך ויראו ממך ועוד אפרש זה בעזרת השם (ויקרא כו יא)". והכוזרי במאמר ד' כתב שהכוונה היא שיש כוח אלוקי שהקב"ה טמן בטבע כוח שהוא מחדש את הטבע ושומר על החוקיות בטבע. וכך לשונו שם: "(כו) אמר הכוזרי: ומה צרך יש באותיות הו"י במלאך ובגלגל וכדומה לאחר ההודאה ברצון האלוה ובבריאת העולם לפי המספר ר בראשית ברא האלוה כל הדברים המרבים לכל מיניהם בבת אחת ואחרי בראו אותם שם בהם את כח הקיום וההולדה הפועל בהם לרגעים בכח אלוהי כמו שאנו אומרים בתפלתנו מחדש בטובו בכל יום תמיד מעשה בראשית". וכך כתוב בספר נפש החיים: "וכאן אמר אף שהוא היוצר יש מיש מכל מקום הוא מחדש בכל יום תמיד יש מאין על ידי השגחתו יתברך שמו אף אחר הבריאה כי אם היה כרגע מסיר השגחתו חס ו היו נעשים כל העולמות כרגע לאין ואפס ואם כן בורא בכל יום יש מאין והוא הבורא. וזהו כחומר ביד היוצר וגו' כמו קודם שגמרה עדיין. כי לאחר שגמרה גבי בשר ודם מעשה ידיו מבלין אותו. אבל העולם ביד השם יתברך תמיד כחומר שהוא עדיין ביד היוצר דהיינו בעת עשייתו".
שאלה: מקום מגורים אידיאלי על פי ההלכה: הרב. ראיתי שהרמב"ם מאד חריף בעניים מגורים - רק ליד צדיקים ולהתרחק אפילו למדבר אם אין בסביבתי אפשרות לחיות בבדידות ע"פ התורה. מה עושים בא"י כשרוב המקומות מעורבים ויש שכנים שאינם צדיקים? איך לבחור מקום מגורים ע"פ שיקולי ההלכה?
תשובה: : לבחור סביבה יראת שמים. אולם אם יש בכם כוח להשפיע ולקרב ניתן לגור בסביבה שצריכה חיזוק. כשבאים עם כיוון של השפעה יש מגננה שלא להיות מושפע.
שאלה: שעטנז במגפיים ובקורדרוי: קראתי שקורדרוי מורכב לעיתים מקטיפה אשר מופקת, אם אינני, טועה מצמר. האם עליי לחשוש לשעטנז בחצאית (יש עליה כפתור, היא ללא בטנה)? ד"א - על כל חצאיות הקורדרוי שלי לא כתוב שעשויות מקורדרוי אלא מרכיבים אחרים (אך צמר או פשתן לא ביניהם). האם צריך לבדוק? יש מה לחשוש? שאלה נוספת- האם יש חשש במגפיים? מגפיים מחברת גזית- מבחוץ עור לא אמיתי לדעתי ומבפנים יש בטנה שמרגישה כמו פרווה (מתארת לעצמי לפי המחיר שגם לא אמיתית)? יש חשש? מראש!!
תשובה: איני בקי בכל הבגדים בעולם אם יש חשש סביר לתערובת של צמר ופשתים יש לבדוק
שאלה: סגולות : ב"מעייני הישועה" פרשת וייצא יש תשובת SMS מהרב אליהו בקשר לחוט השני מקבר רחל. הרב כותב כי "גדולי ישראל ציינו זאת כסגולה ידועה וקדומה". האם יוכל הרב לפרט על מי מגדולי ישראל התכוון?
תשובה: צריך לזכור לא להיתפס לחוטים האלו יותר מידי. יש כאלה שבעד ויש שנגד. הרעיון של החוטים האלו להיקשר למקום. אדם לוקח את החוט וקושר אותו וזה מזכיר לו את הצדיק, הוא זוכר את רחל אמנו. מצד יש לזה מעלה מי שחושב שזה כישוף או דבר מיסטי שעוזר לאדם, אין לזה תועלת לשום דבר. מי שרואה אדם ברחוב שמוכר חוטים אלו, אין בזה שום תועלת. מי שבאמת לוקח חוט מקבר רחל וזה מזכיר לו את רחל, יש בזה משהו.
שאלה: עזריה או עוזיהו: בספר מלכים ט"ו כתוב שעזריה בן אמציה ואמו יכליה ומלך 52 שנה וכתוב והמלך קבל צרעת. אך בדברי הימים ב כ"ו כתוב על אותו מלך שקבל הצרעת שהוא מלך ג"כ 52 שנה ואביו אמציה ואמו יכליה. ושמו בדברי הימים הוא עוזיהו. האם הוא הוא עזריהו והשם השתנה ועזריה הוא עוזיהו לא ראיתי מפרש מדבר על זה אודה לכם אם תענו לי על השאלה.
תשובה: ודאי מדובר באותו המלך. ראה "דעת מקרא" שם המבאר: קראו כאן "עזיהו", ולעיל ביחוסי מלכי בית דוד קראו "עזריה", ושם פרשנו שענין אחד לשרשים עז"ז ועז"ר. אבל אפשר שקראוהו הכתובים כאן "עזיהו" כדי להבדיל בינו לבין הכהן "עריהו", שהוכיח על שביקש להקטיר (דברי הימים ב' כו, יז-כ). וודאי טעמים נוספים יש על דרך הנסתר.
שאלה: ברז עם מחליף צבעים: האם מותר להשתמש בשבת בברז שמוציא מים צבועים, כביכול? יש נורת led מאירה את המים בצבעים שונים לפי רמת הטמפרטורה. כמובן שהנורה לא פועלת עם בטריה אלא עם האנרגיה של המים עצמם.
תשובה: אם הוא לא מתכוון לצבע, כיוון שזה לא מתקיים והצבע משתנה בהתאם לחום והקור וכו', זה לא איסור דאורייתא אבל מדרבנן זה אסור. אבל אם הוא לא רוצה את הצבע ואין לו ברירה, אז מותר כי זה לא נוח לו.
שאלה: כשרות מול בין אחים: בוקר טוב, אחי הוא אינו שומר מצוות וגם קצת "אנטי". הוא רווק בן 50 ואין לי מושג מה מצב הכשרות במטבח שלו. הוא נעלב מאד מכך שלאחרונה לא הסכמתי לטעום מהעוגיות שהוא אפה בתנור. היחסים בינינו התקררו למדי ואני תוהה האם הפירוד הזה בינינו הוא במילא מעין מכת גורל או שמא בנסיבות מסויימות (מה הן?). אולי היה מקום מצידי להקל על פי שיקול של מה על חשבון מה.
תשובה: : אם אינך יודע שהדבר כשר עשית טוב. אי אפשר לעשות מצווה על ידי עבירה. את היחסים ביניכם תתקנו על ידי הוספת קשר וטוב בלי קשר לאכילה משותפת.
שאלה: משמעות השם אביה לבת ואבנר לבן: לכבוד הרב! רצינו לדעת האם השם אביה מתאים לבת? ומה דעת הרב לנתינת השם אבנר לבן? ב"ה לכל ילדנו יש שמות הקשורים לדוד המלך ואנו רוצים להמשיך במסורת בע"ה כאשר יוולד לנו בשעה טובה בריא ושלם התינוק או התינוקת. לכן חשבנו על השמות הללו, למרות שאיננו יודעים האם השם אביה קשור לדוד המלך. אם לא, האם השם אביגיל הוא שם טוב לבת? וב מראש
תשובה: השם אביה לא מתאים לבת משתי סיבות: 1. זה מוזכר בתנ"ך כשם של מלך זכר. 2. הוא היה איש רשע. השמות אביגיל ואבנר הם שמות טובים. אביגייל הייתה צדקת וזה שם טוב. אבנר היה איש עם הרבה זכויות בשביל עם ישראל.
שאלה: מוזיקת חזנות בשנת האבל: אמי כרגע נמצאת בשנת אבל על אביה ואני מאוד רוצה להשמיע לה קטעים ממוזיקת החזנות שתוכנה הוא בעיקר התפילה. האם מותר לי להשמיע לה?
תשובה: תלוי מה המטרה. אם המטרה לרומם את רוחה ולהנות מהמוזיקה, אסור. אם זה חלק מהתפילה וזה עוזר לה להתפלל ולכוון בתפילה, מותר. בעיקרון, גם שירי קודש אסורים בשנת אבל. הרב אליהו זצ"ל אמר, גם לגבי ספירת העומר ושלושת השבועות, זה שאלה קשה להבחין בין שירים עצובים לשמחים ויש כם מראית עין. אדם ששומע שירים כבר שומע שירים. נכון שיש קינות שמותרות אבל שירים כמו שמשמיעים היום, דעת הרב לא הייתה נוחה.
שאלה: גוי שלא מרע נפשיה: ברצוני לדעת מה הגדר בעניין לא מרע נפשיה לגבי גוי, וכן האם נאמן רופא לומר לאישה שדם שרואה מחמת מכה וטהורה היא, וכן לגבי גוי שמוכר לחם וכיון שהרבה יהודים קונים ממנו אז לא מרע נפשיה ונאמן? אם אפשר לציין מקורות מראש.
תשובה: לגבי גוי שהוא אומן, בעל מקצוע, אם זה דבר שאפשר לבדוק את דבריו ולסתור אותם, שמומחים אחרים יגידו שזה לא ככה, הואיל וזה פוגע בכבודו והוא יאבד את המוניטין שלו, הפוסקים דנים על זה ואומרים שגם על גוי ניתן לסמוך. אם מקובל שהוא רופא, ניתן לסמוך על דיאגנוזה שלו אם זה פצע או מהרחם. אבל לגבי איסור, כגון: שחיטה ועורלה, לסתם גוי אין נאמנות, דבריו אינם מעלים ולא מורידים. ח אמרו שלגבי אומן יש חזקה שאומן לא מרע נפשיה.
שאלה: סעודת רשות ומצווה: למדתי במסכת פסחים דף מט עמוד א - "אמר רבי יצחק כל הנהנה מסעודת הרשות לסוף גולה". וברצוני לשאול - יוצא שכל הארוחות שאדם אוכל ביום יום - ארוחת בוקר צהריים וערב ולא אומר בארוחה משהו מצוותי כדבר תורה בסוף הוא גולה? ועוד מה ההגדרה של סעודת רשות? וכן מה ההגדרה של סעודת מצווה?
תשובה: אין הכונה לסעודת יום יום אלא אנשים שסתם אוכלים בשביל לאכול והוא לא צריך סעודה זו לצורך בריאות. לקיים את הגוף זה מצוה אבל סתם ללכת לסעודות שהם לא סעודות מצוה, ראוי לירא שמים לא ללכת. ואם זה מפגש של עבודה, ניתן ללכת שזה חלק מהעבודה.
שאלה: מציאת תיק כסף במקום גויים: אם במקום של גוים נאבד תיק של כסף, האם המוצא חייב להכריז?
תשובה: לא צריך להכריז.  שו"ע חו"מ רנט ג